HU
2022.12.5.
Az Európai Unió Hivatalos Lapja
C 463/39
A Törvényszék 2022. október 12-i ítélete – H/2 Credit Manager kontra EUIPO – Hcapital Partners SCR (H/2 CAPITAL PARTNERS) (T-656/21. sz. ügy) (1) („Európai uniós védjegy – Felszólalási eljárás – A H/2 CAPITAL PARTNERS európai uniós szóvédjegy bejelentése – A korábbi HCapital európai uniós ábrás védjegy – Viszonylagos kizáró ok – Érintett közönség – Összetéveszthetőség – Megjelölések hasonlósága – Szolgáltatások hasonlósága – Az (EU) 2017/1001 rendelet 8. cikke (1) bekezdésének b) pontja”) (2022/C 463/54) Az eljárás nyelve: angol Felek Felperes: H/2 Credit Manager LP (Stamford, Connecticut, Amerikai Egyesült Államok) (képviselők: S. Malynicz barrister és N. Schmitz ügyvéd) Alperes: az Európai Unió Szellemi Tulajdoni Hivatala (EUIPO) (képviselő: J. Crespo Carrillo, meghatalmazott) A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Hcapital Partners SCR, SA (Lisszabon, Portugália) (képviselő: V. Stilwell de Andrade ügyvéd)
Az ügy tárgya Az EUMSZ 263.
cikken alapuló keresetével a felperes az Európai Unió Szellemi Tulajdoni Hivatala (EUIPO) ötödik fellebbezési tanácsa 2021. július 16-i határozatának hatályon kívül helyezését kéri (R 1954/2019-5. sz. ügy).
Az ítélet rendelkező része 1) A Törvényszék a keresetet elutasítja.
2) A Törvényszék a H/2 Credit Manager LP-t kötelezi a költségek viselésére.
(1)
HL C 502., 2021.12.13.
A Törvényszék 2022. szeptember 28-i ítélete – Zegers kontra Bizottság (T-663/21. sz. ügy) (1) („Közszolgálat – Tisztviselők – Öregségi nyugdíj – Nemzeti nyugdíjjogosultságok átvitele – Az Uniónál történő szolgálatba lépés előtti megszerzés feltétele – Az Uniónál történő szolgálatba lépés utáni valamely időszaknak a nemzeti hatóság általi figyelembe vétele”) (2022/C 463/55) Az eljárás nyelve: angol Felek Felperes: Tanja Zegers (Hoeilart, Belgium) (képviselő: C. Bernard-Glanz ügyvéd) Alperes: Európai Bizottság (képviselők: B. Mongin és M.
Brauhoff meghatalmazottak)
Az ügy tárgya A felperes az EUMSZ 270.
cikkre alapított keresetében az Európai Bizottság 2020. december 3-i határozatának megsemmisítését kéri, amelyben elutasította a felperes által korábban Hollandiában megszerzett nyugdíjjogosultságoknak az Európai Unióba való átvitelére irányuló kérelmet.